Szőke kis lány jár utánam sírva
Szőke kis lány jár utánam sírva,
Hogy engemet kaliczkába zárna,
Nem vagyok én gerlicze madárka,
Hogy engemet kaliczkába zárna.

Maros vize folydogál csendesen,
Sír a rózsám, zokog keservesen,
Zokoghatsz már, mert elszalasztottál
Egy olly szivet, kit rég ohajtottál.

Rózsám, kinek varrod ezt az inget,
Mikor engem katonának visznek?
Ha megvágnuk, jó lesz a sebemre,
Ha meghalok, hideg tetemimre.

A kertembe nőtt egy rozmarinfa,
Rá szállott egy gerlicze madárka,
Gerlicze madárka, mind azt sirdogálja,
Hogy szerelmünk nem mégyen ki jóra.
Népköltészet